Mari Bosman tree in Paarl op | Netwerk24
Mari Bosman tree in Paarl op
Die plaaslike sangeres en boorling van die Paarl, Mari Bosman, het onlangs ’n nuwe liedjie “Hou Vas” uitgereik.
Dié liedjie word beskryf as ’n hoop­volle lig in tye van donkerte. In Bosman se eie woorde sê sy dit is ’n “rooiwyn rock-liedjie”. Mari se musiek­loop­baan het begin toe sy B Sc aan die Universiteit Stellenbosch gestudeer het en waar sy in dié dorp graag na Valiant Swart en ander sangers gaan kyk het. Vóór haar sangloopbaan het sy eers by die Hoërskool Gimnasium Paarl skoolgegee. Sy put haar inspirasie uit die werk van kunstenaars soos Karen Zoid en Elvis Blue.
Mari tree 15 Augustus om 20:00 in die Ou Meul-teater op. Kaartjies kos R100 per persoon. Vir nog inligting, bel Anel Skye by 083 524 3744.
. Rooies en Allen tree 17 Augustus om 20:00 in die Ou Meul-teater op. Sitplek kos R100 en kan by Anel bespreek word.